open-index/open-wikipedia-markdown huggingface dataset:
Gabriel Byrne

**Gabriel Byrne** (født 12. mai 1950 i Dublin) er en irsk skuespiller.

Byrne var den eldste av seks søsken i et fromt katolsk hjem. Han er gift og skilt igjen fra den amerikanske skuespillerinnen Ellen Barkin. De fikk to barn sammen, Jack og Romy Byrne. 

Før Byrne ble skuespiller i en alder av 29 år prøvde han seg på forskjellige yrker, blant annet arkeolog, lærer og teddybjørnøyefester. 

Når han til slutt oppdaget skuespilleryrket var det i første omgang på scenen. Han spilte ved et par teatre i Dublin før han ble med i truppen til National Theatre i London. Derfra beveget han seg over i irsk TV, og i 1981 fikk han sin første filmrolle. Da spilte han Lord Uther i John Boormans klassiske epos om Kong Arthur, *[[Excalibur (film)|Excalibur]]*.

Byrne er bosatt i Beverly Hills i California.

## Filmografi (utvalg)
* *[[Vikings (TV-serie)|Vikings]]* (2013) (TV-serie)
* *[[Leningrad (film)|Leningrad]]* (2009)
* *[[Perrier's Bounty]]* (2009)
* *[[In Treatment]]* (2008) (TV-serie)
* *[[Emotional Arithmetic]]* (2006)
* *[[Jindabyne]]* (2006)
* *[[Wah-Wah]]* (2005)
* *[[Assault on Precinct 13 (2005)|Beleiringen]]* (*Assault on Precinct 13*) (2005)
* *[[The Bridge of San Luis Rey]]* (2004)
* *[[P.S.]]* (2004)
* *[[Vanity Fair]]* (2004)
* *[[Shade]]* (2003)
* *[[Ghost Ship]]* (2002)
* *[[Spider]]* (2002)
* *[[End of Days]]* (1999)
* *[[Stigmata]]* (1999)
* *[[Enemy of the State]]* (1998)
* *[[Det magiske sverdet]]* (1998) (voice)
* *[[Mannen med jernmasken]]* (1998)
* *[[Frøken Smillas fornemmelse for sne (film)|Frøken Smillas fornemmelse for sne]]* (1997)
* *[[The Brylcreem Boys]]* (1997)
* *[[This Is the Sea]]* (1997)
* *[[Mad Dog Time]]* (1996)
* *[[De mistenkte]]* (1995)
* *[[Dead Man]]* (1995)
* *[[Juryens Dom]]* (1994)
* *[[Små Kvinner]]* (1994)
* *[[Point of No Return]]* (1993)
* *[[Cool World]]* (1992)
* *[[Alltid mot Vest]]* (1992)
* *[[Håkon Håkonsen (film)|Håkon Håkonsen]]* (1990)
* *[[Miller's Crossing]]* (1990)
* *[[Siesta]]* (1988)
* *[[Julia og Julia]]* (1987)
* *[[Lionheart]]* (1987)
* *[[Gothic (film)|Gothic]]* (1986)
* *[[Skandalen]]* (1985)
* *[[Djevelens festning]]* (1983)
* *[[Excalibur - kongens sverd]]* (1981)
* *[[Bracken]]* (1978) (TV-serie)
* *[[The Riordans]]* (1965) (TV-serie)

## Referanser


## Eksterne lenker
* 
* Gabriel Byrnes offisielle side
Pitcairnøyenes flagg

**Pitcairnøyenes flagg** ble innført 2. april 1984. Flagget har blå bakgrunn med Union Jack i øvre venstre hjørne, samt Pitcairnøyenes riksvåpen i flaggets frie ende.

Riksvåpenet viser ankeret og bibelen fra HMAV «Bounty», som et symbol på at øyas innbyggere etter etterkommere etter mytteristene på HMAV «Bounty» i 1789. Hjelmtegnet viser en trillebår av lokal type med en spire av treet som på Pitcairn kalles *miro*.

Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt. 

## Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. Flagget benyttes av den britiske høykommissæren (ambassadøren) i New Zealand, som også fungerer som Pitcairnøyenes guvernør.

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999
Jens Braarvig

**Jens Erland Braarvig** (født 1948) er en professor i religionshistorie ved Universitetet i Oslo. Hans viktigste fagområder er buddhistisk historie, litteratur og språk. Braarvig arbeider også med andre indiske religiøse og filosofiske tradisjoner, samt gresk og mesopotamiske religion. Hans studier er basert på komparative og filologiske metoder. Han  arbeider også med en rekke klassiske og arkaiske språk fra middelhavsområdet, fra Midtøstens tidlige kulturer, samt klassiske språk i Sør-, Sentral- og Øst-Asia.

Jens Braarvig er sammen med Tor Åge Bringsværd og Alf van der Hagen en av hovedredaktørene for serien *[[Verdens Hellige Skrifter]]* på Den norske bokklubben, og har redigert, oversatt og skrevet innledning til flere av bøkene i serien.

## Forskning
Blant hans publikasjoner om buddhismen er “The Akṣayamatinirdesasūtra and The Tradition of Imperishability in Buddhist Thought,” der hovedtemaet er moralspørsmål i Mahayana-buddhismen. Han har dessuten oversatt litteratur fra gresk, sanskrit, akkadisk og sumeriske språk.

Braarvig har i de senere år arbeidet med kunnskapshistorie i et globalt perspektiv og har i denne anledning etablert en nettside, Bibliotheca Polyglotta, hvor viktige tekster fra de store kunnskapstradisjoner blir fortløpende publisert.

Braarvig har utførte et omfattende arbeid med den såkalte Schøyen-samlingen.

Grunnlegger og leder av Nettverk for universitetssamarbeidet Tibet-Norge fra 1992 til 2001.
Grunnlegger av Akkado-sumerisk Seminar 1997.
Grunnlegger og direktør for Norsk institutt for paleografi og historisk filologi fra 2003.
Medlem av Det Norske Videnskaps-Akademi fra 2004. 
Doctor Honoris Causa, Mahachulalongkorn University, 2011.

Jens Braarvig er sønn av forfatteren og oversetteren Hans Braarvig.

## Oversettelser
*I utvalg
* *Bhagavadgita* ([[1982]]). 
* *Gilgamesh og Atrahasis* ([[2001]]). Sammen med [[Tor Åge Bringsværd]] og [[Rolf Furuli]].
* *Gilgamesh'' (2004). Sammen med Tor Åge Bringsværd.

## Referanser


## Eksterne lenker

* Morgenbladet, 19.08.2005 om Braarvigs engasjement i Schøyensamlingen.
* Forskning.no: Var Guds stemme en gass?
* Forskning.no: "Kvinne byttes i kvinne og hest".
* Jens Braarvigs presentasjonsside ved Universitetet i Oslo
Pitcairnøyenes riksvåpen

**Pitcairnøyenes riksvåpen** ble innført 4. november 1969.

Riksvåpenet viser bibelen og ankeret fra HMAV «Bounty» på et våpenskjold, som et symbol på at øyas innbyggere etter etterkommere etter mytteristene på HMAV «Bounty» i 1789. Det grønne og blå symboliserer øya som stiger opp fra havet.

Riksvåpenet inngår i Pitcairnøyenes flagg.
Bulbasaur

**Bulbasaur** er en fiktiv art fra *[[Pokémon]]*-universet av typene Grass/Poison. 

Bulbasaur er den kronologisk første pokémonen i pokédexen. Sammen med Charmander og Squirtle er Bulbasaur en av tre Pokémon man kan velge ved start i Kanto regionen.

Den utvikler seg til Ivysaur ved level 16, som igjen utvikler seg til Venusaur ved level 32.

Bulbasaur har et frø på ryggen, som er fylt med næringsstoffer. Dette frøet vokser seg større ved å fange opp sollysets stråler.  

Navnet *Bulbasaur* er et teleskopord av *bulb ([[blomsterløk]])* og *saur* (gammelgresk ord for øgle).  

## Eksterne lenker
Målere

* Egentlige målere 
** *[[Alsophila]]*
** Archiearinae
** Desmobathrinae
** Ennominae
** Geometrinae
** Larentiinae
** *[[Orthostixis]]*
** Sterrhinae
* Sematuridae
* Uraniidae

**Målerne** (Geometroidea) er en stor familie av sommerfuglene som sammen med de to små familiene Sematuridae og Praktmålere utgjør en overfamilie (målere i vid forstand). Gruppens navn kommer av larvenes (åmenes) måte å krype på, som om de «tar mål» på underlaget.

## Levevis
Målere lever på planter, på bladene av urter og trær, i larvestadiene. De voksne sommerfuglene (imago) besøker blomster på jakt etter nektar.

Målere tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres. Puppestadiene kan finne sted på ulike steder, men for de fleste arter velger i strølaget på jordbunnen, mellom visne blad, i mose og lignende steder. Mens andre arter graver seg ned like under jordoverflaten.

## Inndeling
Målernes (Geometroidea) søstergruppe er Drepanoidea.

To mindre grupper (Sematuridae og Uraniidae) regnes ikke til de egentlige målerne (Geometridae), og kan også plasseres i en underfamilie for seg, Uranioidea. Noen ganger blir familien Hedylidae plassert i Geometroidea, men det er mer vanlig å regne den som nært beslektet med dagsommerfuglene. I Europa er bare Uraniidae representert med én art.

* **[[Sommerfugler]]** (Lepidoptera)
** **Egentlige målere** (Geometridae), – det er 1&nbsp;646 arter i Europa, inklusiv alle underarter (varianter).
*** delgruppe Vintermålere, Alsophilinae, – med bare én slekt *[[Alsophila]]*, der det er to europeiske arter, hvorav en finnes i Norge.
*** delgruppe Vårmålere, Archiearinae (eller Brephinae), – sju europeiske arter, hvorav to finnes i Norge.
*** delgruppe Desmobathrinae, – en art i Norge.
*** delgruppe Ennominae, – 561 europeiske arter.
*** delgruppe Bladmålere, Geometrinae (eller Hemitheinae), – 51 europeiske arter.
*** delgruppe Larentiinae (eller Hydriomeninae), – 685 europeiske arter.
*** delgruppe Orthostixinae  – med bare én slekt i Europa,  *[[Orthostixis]]*, der det er to europeiske arter, hvorav ingen finnes i Norge.
*** delgruppe Oenochrominae – ikke i Europa
*** delgruppe Sterrhinae (Acidaliinae eller Scopulinae). – 332 europeiske arter.
** **[[Sematuridae]]**, – ingen arter i Europa.
** Praktmålere, **[[Uraniidae]]**, – en europeisk art; *Eversmannia exornata* (Eversmann 1837)

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea Web Service (2004) Fauna Europaea version 1.1, www.faunaeur.org
Solum Forlag

**Solum Forlag** er et uavhengig norsk bokforlag, grunnlagt i 1973 av Knut Endre Solum.  Forlaget ble til som en forlengelse av kulturtidsskriftet Ergo, hvor både Stein Mehren og André Bjerke var flittige bidragsytere.  Fra 2013 har forlaget vært en del av Solum Bokvennen, med adressen i Universitetsgata 14, 0164 Oslo. Som tidligere, utgir forlaget norsk og utenlandsk skjønnlitteratur og vitenskapelig litteratur. Forlaget har markert seg med en bred satsing på klassisk russisk litteratur, blant annet Fjodor Dostojevskijs samlede verker.

Solum Forlag stod en tid også for driften av St. Olav forlag.

## Eksterne lenker
* solumforlag.no
Tineoidea

* Acrolophidae
* Arrhenophanidae
* ekte møll
* Eriocottidae
* *[[Lypusa maurella]]*
* sekkspinnere

**Tineoidea** (uttales «tine-å-íde-a») er en delgruppe av sommerfuglene. De blir gjerne regnet som den mest primitive undergruppen i den store gruppen *Ditrysia*, som omfatter de aller fleste sommerfugler. Et fellestrekk er at de fleste har et utskytbart eggleggingsrør hos hunnene. De er små til ganske store, vanligvis grå eller brune møll med tråd- eller kamformede antenner. Noen grupper har vingeløse hunner.
Dens mest kjente representanter er ekte møll og sekkspinnere. Familien sotmøll (Lypusidae) er representert i Norge med én enkelt art, mens Acrolophidae, Arrhenophanidae og Eriocottidae bare finnes i varmere områder. En del arter av ekte møll (Tineidae) kan gjøre skade på tekstiler og lagrede matvarer, mens noen få arter i de andre familiene kan ødelegge dyrkede planter.

## Systematisk inndeling / utvalgte slekter
* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien sotmøll, Lypusidae
********** Familien Acrolophidae
********** Familien Arrhenophanidae
********** Familien Eriocottidae
********** Familien ekte møll, Tineidae
*********** Underfamilien Dryadaulinae
*********** Underfamilien Erechthiinae
*********** Underfamilien Euplocaminae
*********** Underfamilien Hapsiferinae
*********** Underfamilien Harmacloninae
*********** Underfamilien Hieroxestinae
*********** Underfamilien Meesiinae
************ Slekten *[[Infurcitinea]]* Spuler, 1910 – to arter i Norge
*********** Underfamilien Myrmecozelinae
*********** Underfamilien Nemapogoninae
************ Slekten *[[Triaxomera]]* Zagulajev, 1959 – to arter i Norge
************ Slekten *[[Nemapogon]]* Schrank, 1802 – åtte arter i Norge
*********** Underfamilien Perissomasticinae
*********** Underfamilien Scardiinae
*********** Underfamilien Setomorphinae
*********** Underfamilien Siloscinae
*********** Underfamilien Stathmopolitinae
*********** Underfamilien Teichobiinae
*********** Underfamilien Tineinae
************ Slekten *[[Trichophaga]]* Ragonot, 1894
************ klesmøll, *[[Tineola bisselliella]]* (Hummel, 1823)
************ Slekten *[[Tinea]]* Linnaeus, 1758 – sju arter i Norge
************ Slekten *[[Niditinea]]* Petersen, 1957
************ Slekten *[[Monopis]]* Hübner, 1825 
********** Familien sekkspinnere, Psychidae
*********** Underfamilien Naryciinae
*********** Underfamilien Taleporiinae
*********** Underfamilien Psychinae
*********** Underfamilien Epichnopteryginae
*********** Underfamilien Oiketicinae

## Eksterne lenker
*
Gasel

**Gasel** eller **ghazal** (persisk/arabisk/urdu: غزل) er en persisk-indisk lyrisk diktform med arabisk opprinnelse. En gasel består av verselinjer som begynner med et rimpar. Dernest følger samme rim i hver annen linje, slik at det bare blir ett rim gjennom hele diktet. Et slikt dikt skal tradisjonelt bestå av minst fem rimpar, og i høyden 15 rimpar.

## Referanser
Star Wars: Knights of the Old Republic II: The Sith Lords

***Star Wars: Knights of the Old Republic II: The Sith Lords*** (eller ***KOTOR II***) er et rollespill utviklet av Obsidian Entertainment, utgitt i desember 2004 til Xbox, og senere til PC. Det er oppfølgeren til rollespillet Star Wars: Knights of the Old Republic fra 2003.

Mens spillet ble utviklet var utviklerne av det første spillet i serien, BioWare, opptatt med andre titler, som *[[Jade Empire]]* og *[[Dragon Age]]*, og Obsidian tok derfor over. *KOTOR II* bruker en oppgradert versjon av spillmotoren brukt i det første spillet, og grafikken, spillbarheten og brukergrensesnittet ligner svært.

Historien finner sted fem år etter avslutningen i det første spillet, og handler om et sett nye figurer. Handlingen finner sted 4 000 år før Star Wars Episode I: Den skjulte trussel, når Jediene nesten har blitt utryddet av Sith. Spilleren skal få rollen som en tidligere Jedi-ridder, som ble sendt i eksil fra Jedi-ordenen. Sammen med noen følgesvenner skal karakteren sette ut for å stoppe Sith, og kan underveis reise til seks forskjellige planeter for enten å hjelpe eller forhindre republikkens forsøk på å bringe fred og stabilitet til galaksen. Som i det første spillet kan spilleren ta valg som fører ham eller henne nærmere Den lyse siden eller Den mørke siden. Slutten av historien avhenger av disse valgene.

## Eksterne lenker
* MobyGames om KOTOR II
Svinedyr

* navlesvin
* svin

**Svinedyr** (Suoidea) er en liten gruppe klovdyr som ved siden av dyra i svinefamilien (Suidae) også omfatter amerikanske navlesvin (Tayassuidae), også kjent som pekarier og javeliner m.m. Svin og navlesvin skiller seg fra hverandre på flere måter, blant annet gjennom at navlesvin har en mye kortere hale (som maksimalt har sju halevirvler) og en luktkjertel bakerst på ryggen.

## Kladogram

## Tryne
En eksteriørmessig fellesnevner hos svinedyrene er en flat, disklignende snute kalt **tryne**. Trynet  har to sentrerte neseåpninger som kan lukkes. Det er bestyrket med kraftig brusk og spesielle muskler, som har feste rett foran øynene på dyret. Svinedyrene bruker trynet til å rote i bakken med for å finne mat. Selve trynet er svært hardført og setter dyrene i stand til å rote opp ganske hard grunn. Muskulaturen i snuten brukes sammen med muskulaturen i nakken når dyrene roter i jorden. For å finne maten er dyrene også utstyrt med usedvanlig god luktesans.

## Eksterne lenker
*
Honda NSR

**Honda NSR** er en japansk motorsykkel fra Honda med totaktsmotor.

Denne motorsykkelen kommer i følgende varianter:
* NSR50
* NSR125
* NSR150SP/RR
* NSR250
* NSR500
Gullmoldvarper

* *[[Amblysomus]]*
* *[[Calcochloris obtusirostris]]*
* *[[Chlorotalpa]]*
* *[[Chrysochloris]]*
* *[[Chrysospalax]]*
* *[[Cryptochloris]]*
* *[[Eremitalpa granti]]*

**Gullmoldvarper** (Chrysochloridae) er blinde, gravende pattedyr som forekommer i det sørlige Afrika.
Selv om de ligner på moldvarper, er de nærmere beslektet med f.eks. elefanter enn med moldvarper og andre insektetere.

Gullmoldvarpenes sannsynlige søstergruppe er børstepinnsvin, som i så fall kan sammenfattes som **[[afrikanske insektetere]]** (Afrosoricida).

Pelsen er metallisk glinsende.
Gullmoldvarpene kan bli 7 til 24&nbsp;cm lange.

## Eksterne lenker
*
Gimme Some Neck

***Gimme Some Neck*** er et musikkalbum av Ron Wood, utgitt i 1979.

Albumet ble spilt inn i Paris i 1978 innimellom innspillingen av The Rolling Stones-albumene *[[Some Girls]]* og *[[Emotional Rescue]]*, og både Keith Richards, Mick Jagger og Charlie Watts bidrar på albumet.

Den mest kjente låten på albumet er trolig «Seven Days», som er skrevet av Bob Dylan. Dylan valgte imidlertid å gi sangen til Ron Wood, og spilte den aldri inn i studio selv.

## Sporliste
Alle sanger er skrevet av Ron Wood, med mindre noe annet er oppgitt.

# «Worry No More» (Jerry Lynn Williams) – 2.34
# «Breakin' My Heart» – 4.18
# «Delia» (tradisjonell) – 0.42
# «Buried Alive» – 3.37
# «Come to Realise» – 3.53
# «Infekshun» – 4.03
# «Seven Days» (Bob Dylan) – 4.11
# «We All Get Old» – 4.09
# «F.U.C. Her» – 3.15
# «Lost and Lonely» – 4.15
# «Don't Worry» – 3.25

## Kilder
* 

## Eksterne lenker
*
Shania Twain

**Shania Twain** (født **Eilleen Regina Edwards** 28. august 1965) er en canadisk sanger som blander country og pop.

## Bakgrunn
Twain er født i Windsor i Ontario i Canada og oppvokst i den lille byen Timmins. Hun er den midterste av de tre døtrene til Clarence og Sharon Edwards (søsteren Jill er to år eldre og Carrie-Ann tre år yngre). Da hun var seks år giftet hennes mor seg med Jerry Twain, en fullblods ojibwa fra Timmins i Ontario i Canada. Twain adopterte Shania som sitt eget barn, noe som etter loven gjorde henne til 50 prosent urinnvåner. Twains biologiske far var av delvis fransk-canadisk og creesk avstamning. Hun lærte å spille gitar som barn og brukte det meste av fritiden sin på å synge og spille.

## Karriere

Som barn sang Shania Twain i barer etter stengetid, og som trettenåring opptrådte hun på *Tommy Hunter Show* på Canadian Broadcasting Corporation (CBC) i Canada. Da Twain var 22 år gammel, ble begge hennes foreldre drept i en ulykke, og etter denne tragiske hendelsen fikk hun juridisk ansvar for den ene søsteren og sine to halv-brødre Mark og Darryl. Dette ansvaret innebar at hun måtte legge sin musikalske karriere midlertidig på is. I 1991 byttet hun navn til Shania (som har vært oppgitt å bety «jeg er på min måte» på ojibwa, noe som er imøtegått av Twains biograf, Robin Eggar), og undertegnet en kontrakt med Mercury Nashville samme år.

Hennes første album ble nesten ikke lagt merke til, men hennes andre album, utgitt i 1995 solgte enormt, og brøt verdensrekorder i salg. *The Woman in Me* solgte 20 millioner verden over. Hennes tredje album *Come On Over* er tidenes mest solgte countryalbum og tidenes mest solgte album av en kvinnelig artist. *Come On Over* har solgt over 40 millioner verden over. *UP*, som er hennes fjerde album, solgte også over 20 millioner verden over.

## Comeback

Sommeren 2011 ga Shania Twain ut en ny singel, «Today is Your Day». På en pressekonferanse kunngjorde hun også at hun vill ha sitt eget show i Las Vegas. Dette ble kalt *Still the one* og begynte 1. desember 2012. Det ble da forventet at Twain skulle spille i Las Vegas frem til desember 2014. 4. mars 2015 ble det kunngjort at hun dro på turné i Nord-Amerika. 

Den 29. september 2017 ga Shania Twain ut sin femte soloplate. Den inneholder singlene «Life's about to get good» og «Swingin` with my eyes closed». Den 3. mai 2018 legger hun ut på en verdensturné hvor hun blant annet skal besøke Norge den 16. oktober i Oslo Spektrum. Turneen har fått navnet Shania Now Tour. 

## Diskografi

* 1993 – *Shania Twain*
* 1995 – *The Woman in Me*
* 1997 – *Come on Over*
* 1999 – *Come on Over* (internasjonal versjon)
* 2001 – *The Complete Limelight Sessions*
* 2002 – *Up!*
* 2004 – *Greatest Hits*
* 2015 – *Still the One: Live from Vegas*
* 2017 – *Shania Now*
* 2023 – *Queen of Me*

## I Norge
* 18. mars 2004, Oslo Spektrum
* 16. oktober 2018, Oslo Spektrum

## Referanser


## Eksterne lenker
* 
* 
* 
* 
* Shania Twain gjør platecomeback: – Skummelt
Ronnie Lane

**Ronnie Lane** (født 1. april 1946, død 4. juni 1997) var en engelsk musiker best kjent som bassist, låtskriver og tidvis vokalist i The Small Faces og The Faces.

Lane var med i The Small Faces på siste halvdel av 1960-tallet, og da Steve Marriott trakk seg i 1969, var han med på å starte The Faces. Da han gav seg i 1973 for å starte sitt eget band – Ronnie Lane's Slim Chance – betydde det begynnelsen på slutten for The Faces.

Lane slet lenge med sykdommen Multippel sklerose, og denne  sykdommen tok til slutt livet av ham.

## Referanser


## Eksterne lenker
* 
* 
*
Hellas’ prefekturer

Dette er en liste over **[[prefektur]]er i [[Hellas]]**.

Hellas er inndelt i 13 periferier. Fram til 2010 var periferiene inndelt i 51 prefekturer (νομοί, *nomí*, entall νομός, *nomós*). Prefekturet Attika, som også er en egen periferi, var videre inndelt i de 4 prefekturområdene (νομαρχίες, *nomarkhíes*, entall νομαρχία, *nomarkhía*) Athen, Øst-Attika, Pireus og Vest-Attika, som i praksis fungerer som egne prefekturer.

## Liste over prefekturer i Hellas

&nbsp;* Den autonome klosterstaten Athos regnes hverken som et eget eller del av et annet prefektur og tilhører heller ingen periferi, men ligger geografisk på halvøya Khalkidiki i Sentral-Makedonia. Folketall og areal for Khalkidiki inkludert Athos er henholdsvis 107&nbsp;156 og 3&nbsp;254&nbsp;km².
&nbsp;** Periferien Attika utgjør et eget prefektur med samme navn, som igjen inndeles i de 4 prefekturområdene, Athen, Øst-Attika, Vest-Attika og Pireus. I praksis fungerer disse som egne prefekturer, men offisielt er de altså kun deler av prefekturet Attika. Denne listen opererer følgelig med 51 prefekturer og ikke 54.

## Kilder
* Prefectures of Greece www.geogreece.gr

## Eksterne lenker
*
Jone Samuelsen

**Jone Samuelsen** (født 1984) er en norsk tidligere fotballspiller. Han la opp proffkarrieren i 2019, men spiller tidvis på  i 4. divisjon.

Samuelsen kom til Viking Fotballklubb fra FK Haugesund i 2003, og ble sett på som et stortalent og kostet Viking 1,75 millioner kroner. Før sesongen 2010 ble han solgt videre til Odd Grenland. Siste halvdel av 2005-sesongen var Samuelsen på utlån til Skeid Fotball.

Han har spilt 16 U21-landskamper og 27 landskamper for gutte- og juniorlandslag.

Han scoret sitt første Tippeliga-mål mot Stabæk 17. september 2006. Han er innehaver av rekorden for verdens lengste scoring utført på hodet, da han headet ballen i mål fra 58,13 meter i kampen mellom Odd Grenland og Tromsø 25. september 2011. Resultatet ble 3–1 til Odd Grenland

Etter godt spill for Odds Ballklubb i Tippeligaen ble Samuelsen tatt ut til A-landslaget som møtte  og  henholdsvis 27. og 31. mai 2014. Han fikk sin landslagsdebut da han ble byttet inn sent i kampen mot Frankrike på Stade de France, en kamp Norge tapte 4–0.

Etter å ha vært en sentral brikke på Odds midtbane gjennom hele 2014-sesongen, ble han kåret til Årets spiller i norsk fotball av *[[VG]]*.

Jone har siden april 2022 jobbet som toppspillerutvikler i Odds Ballklubb hvor han jobber med å utvikle talentene i klubben. 
 
## Referanser


## Eksterne lenker
* 
* 
* 
*  Spillerprofil hos oddgrenland.no
*  Landslagsstatistikk på fotball.no Lest: 10.06.15
*  Samuelsen fikk millionlønn for evig Odd-troskap Lest: 10.06.15
Øyskjeggene

**Øyskjeggene** (norrønt: *eyjarskeggjar*) var en opprørsflokk som gjorde opprør mot kong Sverre i borgerkrigstiden i Norge. Flokken ble reist på Orknøyene hos Orknøyjarlen Harald Maddadsson våren 1193. Initiativtakerne var lendmannen Hallkjell Jonsson, som var gift med Ragnhild, datter av Erling Skakke, Olav Jarlsmåg, svoger av Harald Maddadsson og Olavs fostersønn Sigurd, frillesønn av kong Magnus Erlingsson. Olav Jarlsmåg introduserte Sigurd Magnusson for Harald Maddadsson, og Harald tok vel i mot ham, siden Sigurds far Magnus hadde vært en god venn av Harald. Harald lot alle de av hans menn som ønsket det, bli med øyskjeggene. Både orknøyinger og hjalter (personer fra Hjaltland, det norrøne navnet på Shetland) sluttet seg til flokken, og de svor troskapsed til Sigurd og tok ham til konge. Sommeren 1193 kom øyskjeggene til Viken og kongehyllet Sigurd i Tønsberg. Samme høst sluttet også Sigurd Jarlsson (Erlingsson), Sigurd Magnussons onkel, seg til øyskjeggene og ble en av høvdingene for flokken.

I 1194 gikk øyskjeggene på nederlag mot kong Sverre og birkebeinerne i slaget ved Florvåg. Her falt både Sigurd og Olav Jarlsmåg, og øyskjeggene gikk i oppløsning på grunn av store tap. Kong Sverre ville sende en hær til Orknøyene for å hevne seg på Harald Maddadsson og orknøyingene fordi de hadde gått i mot ham, men Harald reiste i 1195 til Norge for å forlike seg med Sverre. Sverre krevde å få herredømmet over Hjaltland fra Harald, og lot også Harald fortsette å være jarl på Orknøyene kun med det vilkår at Sverre skulle ha halvparten av Haralds skatteinntekter. Kampen mot kong Sverre fortsatte imidlertid med en ny motstandsflokk, baglerne, som ble opprettet to år etter.

## Referanser


## Litteratur
*Karl Jonsson, Sverres saga. I: Norges Kongesagaer, 1914-utgaven, oversatt av Gustav Storm og Alexander Bugge. I. M. Stenersens forlag, Kristiania 1914
Thomas Haden Church

**Thomas Haden Church** (født 17. juni 1960 i Fort Worth i Texas) er en amerikansk skuespiller.

Thomas Haden Church ble nominert til en Oscar i kategorien beste mannlige birolle for sin rolle som Jackson «Jack» Lapote i filmen *[[Sideways]]*.

## Filmografi (utvalg)

## Referanser


## Eksterne lenker
*
Clive Owen

**Clive Owen** (født 3. oktober 1964 i Coventry, England) er en britisk skuespiller. Han var oscarnominert i kategorien beste mannlige birolle for rollen som Larry i filmen *[[Closer]]*.

## Liv og virke
### Bakgrunn
Owen var den fjerde av fem brødre. Faren forlot familien da Owen var tre år gammel, og han ble oppdratt av sin mor og stefar. Owen ble uteksaminert fra Royal Academy of Dramatic Art i 1987.

### Skuespiller
Owen begynte sin karriere som skuespiller på britisk TV. I 1988 hadde Owen en rolle i en BBC-produksjon av *[[Precious Bane]]* og i TV-filmen *[[Vroom]]*. Owen fikk strålende kritikker for sine prestasjoner i filmen *[[Close My Eyes]]* fra 1991. I denne filmen har han en full frontal naken-scene. I 1996 fikk Owen sin første store rolle i en Hollywood-film, *[[The Rich Mans Wife]]*, der han spilte mot Halle Berry.

Owen fikk stor internasjonal anerkjennelse for sin rolle i *Croupier* (1998) med Mike Hodges som rfegissør. I *Croupier* hadde han tittelrollen om en forfatter som tar jobb i et kasino i London som inspirasjon for sitt arbeid, bare for å havne midt i et ransforsøk. I 1999 opptrådte Owen som en ulykkesfugl i *[[Split Second]]*, hans første BBC-produksjon på et tiår. Owen hadde hovedrollen i filmen *Greenfingers*, om en kriminell som tar arbeid i en hage, før han ble med i *BBC1*-serien *Second Sight*. Owen fikk hovedrollen i den svært anerkjente teaterproduksjonen *A Day in the Death of Joe Egg*, om et ektepar med en sterkt funksjonshemmet datter.

Owen ble kjent for det nordamerikanske publikum i løpet av sommeren 2001 etter rollen som The Driver i The Hire, en serie kortfilmer sponset av bilprodusenten BMW. Han dukket opp i regissør Robert Altmans *Gosford Park* der han spilte mot Kristin Scott Thomas og Ryan Phillippe. I 2002 dukket Owen opp i The Bourne Identity med Matt Damon i hovederollen. Han spilte i *Beyond Borders*, og fikk tittelrollen i Kong Arthur, som han tok ridetimer for. Det gikk rykter om Owen som en mulig etterfølger til Pierce Brosnan i rollen som James Bond, før denne rollen gikk til Daniel Craig.

I 2006 spilte Owen i den kritikerroste filmen *[[Children of Men]]*. Filmen ble nominert til flere priser, deriblant en Oscar for beste tilpassede manus. Owen spilte hovedrollen i The International (2009), en film som ble beskrevet som en paranoid politisk thriller. Han hadde hovedrollen i *The Boys Are Back*, en australsk filmatisering av boken *[[The Boys Are Back In Town]]* av forfatter Simon Carr. Owen giftet seg med skuespillerinne Sarah-Jane Fenton den 6. mars 1995, og paret har to døtre sammen. I november 2006 ble han beskytter av Electric Palace Cinema i Harwich, Essex. Han er også en ivrig Liverpool FC-fan.

## Filmografi

## Referanser


## Eksterne lenker
* 
* 
*
BBC Radio 4

**BBC Radio 4** er en av BBCs riksdekkende britiske radiostasjoner. Stasjonens satsingsområder er nyheter, debatt, drama og komedie.

## Eksterne lenker
*
Paul Giamatti

**Paul Edward Valentine Giamatti** (født 6. juni 1967 i New Haven i Connecticut) er en amerikansk skuespiller.

Paul Giamatti ble Oscar-nominert i klassen beste mannlige birolle for sin rolle som Joe Gould i filmen *[[Cinderella Man]]*. 

## Filmografi (utvalg)

## Referanser


## Eksterne lenker
*
Tom Hilde

**Tom André Hilde** (født 22. september 1987 i Bærum, oppvokst i Asker) er en norsk tidligere skihopper som representerer Asker Skiklubb / Kollenhopp. Han har tatt utdannelsen på toppidrettslinjen på Wang i Oslo. Etter å ha bodd mange år på Lillehammer, flyttet han sommeren 2015 til Oslo, samtidig som han gikk inn i B-landslagsgruppa til Roy Erland Myrdal.

## Karriere
Han debuterte i verdenscupen i mars 2006 på Lillehammer, med 19.-plass som resultat. 

Sommeren 2006 ble han tatt ut på verdenscuplaget for sesongen 2006/2007. Sesongen 2006/2007 debuterte han i hoppuka, og kom på 34.- og 28.-plass i de to første rennene. I det siste rennet i Bischofshofen kom på han 13.-plass.

Tom Hildes beste plassering i sin første sesong i verdenscupen oppnådde han med 4.-plass i Zakopane januar 2007.

Han tok sølv i laghopp under VM i Sapporo 2007 sammen med Roar Ljøkelsøy, Anders Bardal og Anders Jacobsen.

Sesongen 2007/08 ble innledet i Kuusamo, hvor Tom Hilde og det norske laget vant lagkonkurransen, og Tom Hilde fikk sin første pallplassering (nr.3). Hilde vant sitt første verdenscuprenn 12. januar 2008 i Val di Fiemme og ble da tidenes yngste nordmann med en verdenscupseier (20 år).  Tom Hilde ble nummer fire sammenlagt i verdenscupen i 2007-08 sesongen. I den avsluttende Nordic Tournament ble han nummer to, etter å ha sikret seg andreplass i Holmenkollen, i sesongens verdenscuprenn.

I 2008 spilte Hilde en liten rolle som Interflora-blomsterbud i Hotel Cæsar. Episoden ble vist på TV 2 18. september 2008.

I sesongen 2010/11 kom Tom Hilde på en 3.-plass sammenlagt i hoppuka etter en tredjeplass i Innsbruck og seier i det avsluttende rennet i Bischofshofen.

Under Ski-VM 2011 i Oslo vant Norge sølv både i normalbakke og storbakke, med Tom Hilde på laget. De andre på det norske laget i normalbakken var Bjørn Einar Romøren, Anders Bardal og Anders Jacobsen. I storbakken var Romøren byttet ut med Johan Remen Evensen.  VM-gullet gikk til Østerrike i begge bakkestørrelsene.

I det første rennet i Hoppuka 2011/12 falt Hilde og brakk en ryggvirvel, noe som medførte at resten av sesongen i realiteten var ødelagt. Han kom seg imidlertid raskt tilbake på trening.

Under Hoppuka 2012/13 kom Hilde på 5.-, 4.-, 6.- og 9.-plass i de fire rennene, men endte på 3.-plass sammenlagt.

I sesongen 2015-16 har Hilde hoppet både i World Cup, nr.37 med 74 poeng, mens han etter to seire og tilsammen 7 pallplasseringer vant kontinentalcupen sammenlagt. 

8 mars 2018 annonserte Hilde at han hadde besluttet å legge opp under konkurransen Raw Air 

Hilde er utøverambassadør for den humanitære organisasjonen Right To Play.

## Verdenscupseire

### Individuelt

### Lagkonkurranse
#30. november 2007 &ndash; Kuusamo, Finland
#16. februar 2008 &ndash; Willingen, Tyskland
#15. mars 2008 &ndash; Planica, Slovenia
#21. mars 2009 &ndash; Planica, Slovenia
#7. mars 2009 &ndash; Lahtis, Finland
#10. desember 2011 &ndash; Harrachov, Tsjekkia

## Sammenlagtplasseringer i verdenscupen

## Referanser


## Eksterne lenker
* 
* 
* 
* 
*  Asker skiklubbs hjemmeside
*   Tom Hildes offisielle hjemmeside
4AD

**4AD** er et britisk plateselskap etablert i 1979 av Ivo Watts-Russell og Peter Kent. Blant de mest kjente aktørene på selskapet kan nevnes The Breeders, Cocteau Twins, Pixies, Dead Can Dance, This Mortal Coil og Throwing Muses. I senere tid har blant annet TV On the Radio, Scott Walker og Mojave 3 gitt ut plater på 4AD.

Selskapet er i dag en del av Beggars Group.

## Eksterne lenker
* 
* Beggars Groups hjemmeside
Carlos Mendieta

**Carlos Mendieta y Montefur** (født 4. november 1873 i San Antonio de las Vueltas i Las Villas på Cuba, død 27. september 1960) var oberst i den cubanske hær, og ble innsatt som president av Fulgencio Batista etter at Carlos Hevía valgte å trekke seg fra presidentembetet. Batistas førstevalg etter Hevías avgang, var Carlos Manuel Márquez som trakk seg fra presidentembetet etter et par timer.

Til sammen fungerte Hevia og Márquez ikke lenger enn tre dager i embetet. Mendieta fra partiet *Unión Nacional* kom til å sitte atskillig lenger. Han fungerte som Cubas midlertidige eller provisoriske president i nesten 11 måneder – fra 18. januar 1934 til 11. desember 1935.

Medieta var en politisk leder i partiet *Unión Nacional*, og hadde vært en av de hovedmotstanderne til diktatoren Gerardo Machado. Som president måtte han nå prøve å håndtere og redusere kaoset – mord, opptøyer, streiker og regulære gateslagsmål – som hersket i store deler av landet etter Machados fall 12. august 1933. 

Enkeltpersoner og familier som var blitt utsatt for Machados hemmelige politi og dødskvadroner, drev nå jakt over hele landet på disse, og alle som hadde vært Machados tilhengere. I deler av landet var så godt som alt av politi og ordensmakt blitt fjernet, drept eller henrettet uten lov og dom. I tillegg kom det stadig mer tilspissede forholdet mellom statsmakten på den ene siden og fagbevegelse, radikale politiske grupper og studentorganisasjoner på den andre siden. Det tilspissede forholdet hadde i første rekke oppstått etter 14. januar 1934 da Batista – på sterk oppfordring fra USAs president Franklin D. Roosevelt – hadde avsatt den midlertidige presidenten Ramón Grau og erstattet han med Carlos Hevía. 

Den 11. desember 1935 ga Carlos Mendieta opp, og trakk seg fra presidentembetet. Batista henvendte seg til José Barnet y Vinageras som aksepterte tilbudet, og tiltrådte som Cubas 20. president og den 6. ikke-folkevalgte presidenten etter 1902.

## Noter
Uttar Pradesh

**Uttar Pradesh** (hindi: उत्तर
प्रदेश, urdu:
اتر پردیش) er
Indias mest folkerike delstat. Det er med sine 
innbyggere den mest folkerike undernasjonale enhet i verden.

## Geografi
Uttar Pradesh grenser til delstatene Bihar, Jharkhand, Chhattisgarh, Madhya Pradesh, Rajasthan, Haryana og Uttaranchal samt til Nepal.
Uttar Pradesh og Haryana omslutter hovedsstadsterritoriet.

Slettelandet rundt Ganges utgjør den største delen av delstaten. Tidligere var områder i nord som omfatter de sydlige deler av Himalaya også en del av Uttar Pradesh, men nå utgjør disse områdene en egen delstat – Uttaranchal. I sydvest hører deler av det indiske innlandsplatå med til Uttar Pradesh.

Ganges er den største og viktigste elven.

### De største byene

## Referanser


## Eksterne lenker
*
Hilarimorphidae

**Hilarimorphidae** er en liten familie av fluer som hovedsakelig finnes i Nord-Amerika. De ligner dansefluer. Ingenting er kjent om deres biologi.

## Utseende
Små til middelsstore (1,8 – 7,2 mm), mørke, kraftige fluer. De ligner sterkt på enkelte dansefluer men skiller seg fra disse i visse anatomiske detaljer. 

Hodet er stort, hos hannen dekker fasettøynene mesteparten av hodet og de møtes i pannen. Hunnens fasettøyne er mye mindre. Hannens fasettøyne er delt i en øvre del med store fasetter og en nedre del med mindre fasetter – denne oppbygningen er typisk for fluer der hannene danner svermer. Bakerst i pannen sitter tre punktøyne (*ocelli*) på en trekantet plate, omgitt av noen korte børster. Antennene er fem-leddete. Det innerste leddet er svært lite, det andre leddet er flatt puteformet med en krans av fine børster. Det tredje leddet er stort og pæreformet (med den tykke enden innerst), det fjerde leddet er kort, mer eller mindre sylindrisk, og det femte leddet er en fin, kort børste som sitter helt ytterst. Munndelene er små, og noe tilspisset.

Brystet (thorax) er kraftig og ganske høyt hvelvet. Ryggsiden er kledt med fine hår, men det finnes ingen lange børster. Sidene er snaue. 

Vingene er middels store, glassklare eller lyst brunlige, med tydelig årenett. Ytterst i vingen er det to tydelig gaffeldelte årer (R4+5 og M1+2). I den innerste delen er det tre avlange, lukkede celler som ligger side om side. Den bakerste av disse (analcellen) er trukket ut til en spiss ytterst og lukker seg like før vingebakkanten. Beina er korte og kraftige uten noen spesielle særtrekk. Bakkroppen er kort kjegleformet, og hannens ytre kjønnsorganer er tydelige som en rund, hard kapsel. 

**[[Larve]]ne** er ukjente.

## Levevis
Veldig lite synes å være kjent om disse fluenes levevis. De har blitt funnet tallrikt i vegetasjonen langs en bekk, og det er sannsynlig at larvestadiene lever i vann. Formen på hannenes fasettøyne kan tyde på at de danner svermer, og munndelenes form kan tyde på at de voksne fluene er rovdyr.

## Systematisk inndeling

* Ordenen **[[tovinger]]** (Diptera)
** fluer, **Brachycera**
*** Underordenen **[[lavere fluer]]** (Orthorrhapha)
**** Gruppen **Heterodactyla**
***** Overfamilien Asiloidea
****** Familien **Hilarimorphidae**
******* Slekten ***Hilarimorpha*** Schiner, 1860  – 30 arter, de fleste i Nord-Amerika. Fra Europa kjennes:
******** ***Hilarimorpha singularis*** Schiner, 1860  – nord til Tyskland
******** ***Hilarimorpha tristis*** Egger, 1860  – nord til Tyskland

## Kilder
* Nagatomi, A. 1997. Family Hilarimorphidae. I: Papp, L. og Darvas, B. (red.): *Contributions to a Manual of Palaearctic Diptera.* 2: 513-517. Science Herald, Budapest.
* Nettessursen Fauna Europaea 

## Eksterne lenker
*
Peter Østbye (filolog)

**Peter Nilsen Østbye** (født 20. februar 1855 i Nittedal, død 2. februar 1943) var en norsk filolog og oversetter som oversatte litterære verker fra eldre gresk litteratur til norsk. Han er mest kjent for sine oversettelser av Homers eposer Iliaden og Odysseen. Peter Østbye var også kjent som lærer i klassisk språk og forkjemper for latin på skolen. Han var dessuten rektor i perioden 1894&ndash;1910 i Fredrikstad og 1910&ndash;1926 i Drammen.

## Liv
Østbye var bondesønn fra Nittedal, men som gutt flyttet han til Skien, hvor han kom på latinskolen. I 1873 tok han *[[examen artium]]* med karakteren *[[laud|laudabilis præ cæteris]]*. Etter artium begynte han å studere ved en teknisk høyskole i Tyskland, men siden ombestemte han seg og tok embetseksamen i klassisk filologi i 1881. I 1887 vant han Kronprinsens gullmedalje for avhandlingen «Om Plan og Komposition i Thukydids græske Historie». Samme år ble han universitetsstipendiat i klassisk filologi.

I stedet for en vitenskapelig karriere valgte imidlertid Østbye å gå over i skoleverket. I 1894 ble han ansatt som bestyrer, og i 1898 som rektor ved Fredrikstad kommunale højere Almenskole. I 1910 ble han rektor ved Drammens Latinskole, hvor han ble inntil han tok avksjed i 1926. Han var dessuten medlem av Undervisningsrådet i 15 år. Han er blitt skildret som en mild og stillferdig lærer, og som en godslig rektor.

## Forfatterskap
Østbye utga en oversettelse av Sofokles' *Oidipus i Kolonos* i 1891, men de fleste av oversettelser av klassisk litteratur til norsk skrev han på sine eldre dager. Da *[[Iliaden]]* utkom i 1920, var han således 65 år gammel. I tiden som universitetsstipendiat hadde han skrevet enkelte vitenskapelige avhandlinger, slik som «Die Zahl der Bürger von Athen im 5. Jahrhundert» («Antallet athenske borgere i det femte århundre», 1894). Han skrev ellers artikler om det norske skolevesenet i tyske tidsskrifter.

## Utmerkelser
I 1927 utkom festskriftet *Tidskifte*, som var en hyllest til Østbye og fire av hans kolleger. Rektor Østbyes gate i Fredrikstad og Peter Østbyes gate i Drammen er oppkalt etter ham.

## Oversettelser
Hans mest kjente oversettelser (oversettelsens år i parentes):
* *[[Oidipus i Kolonos]]* av Sofokles (1891)
* *[[Iliaden]]* av Homer (1920).
* *[[Odysseen]]* av Homer (1922).
* *[[Kong Oidipus]]* av Sofokles (1924). 
* *Antigone* av Sofokles (1924). 
* *Elektra* av Sofokles (1924). 
* *[[Orestien]]* av Aiskylos (1926).
* *Medea* av Evripides (1928). 
* *Ifigeneia i Avlis* av Evripides (1928).
* *Ifigeneia i tavrernes land* av Evripides (1928).
* *Hippolytos* av Evripides (1928).
* *[[Bakkantinene]]* av Evripides (1928).

## Referanser


## Kilder
* 
* A. St. Langeland: «Peter Østbye», i *Skolen og vi. Festskrift for Norsk Lektorlag ved 60-årsjubileet 1952*
* *[[Salmonsens konversationsleksikon]], Anden Udgave*, bind XXV, s. 866. København: J. H. Schulz, 1928

## Eksterne lenker
* Peter Østbye i Norsk Oversetterleksikon
Frontline

**Frontline** er verdens fjerde største tankrederi og er basert på Kypros. Aksjene omsettes på Oslo Børs og New York Stock Exchange (NYSE).

Hovedaksjonær er John Fredriksen, som har bygd opp selskapet gjennom oppkjøp av andre selskap og nybygging.

Flåten består av 38 Suezmaxtankere hvorav åtte er kombinasjonsskip og åtte er nybygde. De har 51 VLCC tankskip (inkludert fire nye).

Frontline kontrollerte i mars 2008 10 % av aksjene i det amerikanske tankrederiet Overseas Shipholding Group (OSG), som er det nest største i verden.

Aksjekursen til FRO svinger etter tankratene for VLCC, som de siste årene har ligget over $ 30&nbsp;000 per dag. Av en aksjekurs på $ 30 betaler FRO $ 2,75 i utbytte. De høye tankratene har imidlertid ført til bestilling av nybygg som overstiger forventet tonnmil for oljetransport. Frontline har derfor endret strategi de siste årene fra kortsiktige (spotrater) til mer langsiktige kontrakter for sine skip.

Balansen mellom nybygg og veksten i verdensøkonomien har tross tilveksten i flåten vært stram, og ett av skipene til Frontline inngikk i påsken 2008 en timecharter-kontrakt på over $ 100&nbsp;000 per dag. De høye ratene er for frakter østover, og Kina har en økonomisk vekst på over 10 % per år slik at tilveksten av nybygg altså absorberes.

I 1997 hold Frontline på å gå overende, men kom sterkt tilbake med stigende konjukturer internasjonalt.

I sammenheng med dårlige konjukturer etter finanskrisen fra 2008 i de internasjonale markedene, falt Frontline mye, rundt 90 % fra ATH. I august 2011 ble aksjen handlet til rundt 34 kr. I oktober var det ytterligere 30 %, og meglerhuset Pareto mente at all egenkapital i selskapet var tapt.

Den 7. april 2022 gikk det ut en pressemelding om at Euronav og Frontline Ltd. går mot en fusjon av selskapene så sant at de får myndighetsgodkjennelse og at de siste detaljene faller på plass.
## Referanser


## Eksterne lenker
* 
* 
*
Britiske medier

**Britiske medier** består av flere ulike typer kommunikasjonsmedier: TV, Radio, aviser, magasiner og nettsteder. Landet har også en sterk musikkindustri. Storbritannia har et variert utvalg av leverandører, de mest fremtredende er den statseide allmennkringkasteren, BBC (British Broadcasting Corporation). BBCs største konkurrenter er ITV plc, som driver 11 av de 15 regionale fjernsynsselskaper som utgjør ITV-nettverket, og News Corporation, som har en stor eierandel i satellittkringkasting British Sky Broadcasting og opererer også en rekke ledende nasjonale aviser. Regionale medier er dekket av lokale radio, fjernsyn og papiraviser. Trinity Mirror driver 240 lokale- og regionale aviser i Storbritannia, samt nasjonale aviser som *[[Daily Mirror]]* og *[[Sunday Mirror]]*.

## Brukergrupper
I 2009 ble det anslått at britene så i gjennomsnitt 3,75 timer på TV per dag og lyttet 2,81 timer på radio. BBCs kanaler hadde en markedsandel på 28,4%; de tre viktigste uavhengige kanalene hadde 29,5% og de andre satellitt- og digital-TV-kanalene 42,1%. Salget av papiraviser har falt siden 1970-tallet og i 2009 ble det rapportet at 42% av britene leser riksdekkende aviser daglig. I 2010, brukte 82,5% av Storbritannias befolkning internett deglig, den høyeste andelen blant de 20 landene med størst antall brukere i det året.

## Referanser
Adriano

:*For mannsnavnet, se [[Adriano (navn)]]*

**Adriano Leite Ribeiro**, kjent som bare **Adriano**, (født 17. februar 1982 i Rio de Janeiro) er en tidligere brasiliansk fotballspiller. Han har blant annet spilt for Clube de Regatas do Flamengo, ACF Fiorentina, Parma FC, Internazionale og AS Roma. Angrepsspilleren var blant annet kjent for sin enorme styrke, balanse, ballkontroll og kraftige skudd med venstrefoten. Som spiller fikk han kallenavnet *L'Imperatore* (Keiseren) mange ser på ham som et av tidenes største talenter og mange mener han kunne nådd mye lenger enn hva han gjorde. Tidligere lagkamerat Zlatan Ibrahimović har selv sagt at Adriano var som et dyr på banen, men at det var kortvarig. Like etter at faren bare i en alder av 44 døde 4. august 2004, falt Adriano inni en deprisjon, hans første reaksjon på farens død var å score mål for å hedre sin far og han ble i denne perioden regnet som ustoppelig på banen (28 mål på 42 kamper 2004/2005). Dessverre varte ikke prestasjonene lenge da han begynte å leke med mye alkohol og festing, noe som førte til alkoholisme og hans «nye» livsstil førte til at han stilte mindre opp på treninger og viste til dårligere resultater på banen. Dette førte til at Inter lånte han ut til  São Paulo Futebol Clube i hans hjemland Brasil, i et forsøk på å få han på rett spor igjen. Da han kom tilbake fra Brasil hadde Inter fått ny manager Jose Mourinho, manageren frigav tilslutt Adriano. 

Mourinho snakket i 2009 om Adrians retur til laget: «Det er en alvorlig situasjon for oss. Dette er ingen vits. Det handler ikke om mangel på disiplin, men jeg vil ikke komplisere ting. Jeg er trist, ikke sint, men jeg vil ikke si noe. Vi vil se hvordan ting ender. Jeg er bekymret for personen i stedet for spilleren.»

Adriano ble tidligere regnet som en av nøkkelspillerne på , men ble overraskende ikke tatt med i den brasilianske troppen til VM 2010.   

## Referanser


## Eksterne lenker
* 
* 
*
Arthur O. Sandved

**Arthur Olav Sandved** (1931–2021) var en norsk professor i engelsk språk ved Universitetet i Oslo og oversetter av litterære verker innenfor engelsk litteratur. 

Geoffrey Chaucers hovedverk *Canterbury-fortellingene* var blant de tekstene han ga norsk språkdrakt sammen med Shakespears *Kong Lear* og John Miltons *Det tapte paradis.*

Sandved vokste opp på Jæren, men bodde mesteparten av sitt voksne liv i Asker.  

## Oversettelser
Hans mest kjente oversettelser (oversettelse år i parentes):

* *Vers fra vest: [[Angelsaksisk litteratur|gammelengelske dikt]] i utvalg* (1987). 
* *[[Piers Plowman|Peter Plogmann]]* av William Langland (1990). 
* *[[Det tapte paradis]]* av John Milton (1993) og 2005). 
* *[[Kong Lear]]* av William Shakespeare (1995). 
* *Kong Henrik VI* av William Shakespeare (1995 – 96). 
* *Kong Henrik VIII* av William Shakespeare (1997). 
* *Joseph Andrews* av Henry Fielding (1999). 
* *[[Canterbury-fortellingene]] i utdrag* av Geoffrey Chaucer (2002). 

## Referanser